ระเบียบกระทรวงมหาดไทยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่นพ.ศ. ๒๕๕๕ โดยที่เป็นการสมควรออกระเบียบเพื่อกำหนดหลักเกณฑ์เกี่ยวกับค่าใช้จ่ายการดำเนินการคัดเลือกขององค์กรปกครองส่วนท้องถิ่นให้เหมาะสมกับภารกิจ หน้าที่ความรับผิดชอบอาศัยอำนาจตามความในมาตรา ๖ มาตรา ๗๔ และมาตรา ๗๖แห่งพระราชบัญญัติองค์การบริหารส่วนจังหวัด พ.ศ. ๒๕๔๐ มาตรา ๖๗ มาตรา ๖๙ และมาตรา๗๗ แห่งพระราชบัญญัติเทศบาล พ.ศ. ๒๔๙๖ มาตรา ๕มาตรา ๘๕ และมาตรา ๘๘ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น พ.ศ.๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ปลัดกระทรวงมหาดไทยรักษาการตามระเบียบนี้และให้มีอำนาจตีความวินิจฉัยปัญหา กำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ข้อ ๔ ในระเบียบนี้องค์กรปกครองส่วนท้องถิ่นหมายความว่า องค์การบริหารส่วนจังหวัด เทศบาล และองค์การบริหารส่วนตำบลผู้บริหาร หมายความว่านายกองค์การบริหารส่วนจังหวัด นายกเทศมนตรี และนายกองค์การบริหารส่วนตำบลพนักงาน หมายความว่าข้าราชการองค์การบริหารส่วนจังหวัด พนักงานเทศบาล และพนักงานส่วนตำบลลูกจ้าง หมายความว่าลูกจ้างประจำ และพนักงานจ้างขององค์กรปกครองส่วนท้องถิ่นตามพระราชบัญญัติระเบียบบริหารงานบุคคลส่วนท้องถิ่นพ.ศ. ๒๕๔๒ โดยได้รับค่าตอบแทนจากงบประมาณขององค์กรปกครองส่วนท้องถิ่นการคัดเลือกพนักงานและลูกจ้างหมายความว่า การสอบแข่งขัน การคัดเลือกกรณีที่มีเหตุพิเศษที่ไม่จำเป็นต้องสอบแข่งขันการสอบคัดเลือก การคัดเลือก การคัดเลือกเพื่อรับโอนพนักงานส่วนท้องถิ่นรวมทั้งการสรรหา และการเลือกสรรลูกจ้างตามหลักเกณฑ์และวิธีการที่กำหนดในประกาศของคณะกรรมการข้าราชการหรือพนักงานส่วนท้องถิ่นคณะกรรมการ หมายความว่าคณะกรรมการที่องค์กรปกครองส่วนท้องถิ่นแต่งตั้งให้ดำเนินการคัดเลือกเจ้าหน้าที่ดำเนินการคัดเลือก[๒] หมายความว่าผู้ซึ่งประธานคณะกรรมการคัดเลือกแต่งตั้งให้ปฏิบัติหน้าที่ต่าง ๆอันเกี่ยวกับการดำเนินการคัดเลือกพนักงานและลูกจ้างแต่ไม่หมายความรวมถึงผู้ที่มาตรฐานกำหนดตำแหน่งกำหนดให้มีหน้าที่เกี่ยวกับการคัดเลือกพนักงานและลูกจ้างในส่วนราชการหรือหน่วยงานนั้นค่าใช้จ่ายในการคัดเลือกพนักงานและลูกจ้าง[๓] หมายความว่า ค่าเบี้ยประชุม ค่าพาหนะของคณะกรรมการค่าใช้สถานที่ และค่าใช้จ่ายอื่น ๆ ที่เกี่ยวข้องและให้หมายความรวมถึงค่าสมนาคุณด้วยค่าสมนาคุณ[๔] หมายความว่า ค่าตอบแทนการออกข้อสอบ การตรวจกระดาษคำตอบ การสอบสัมภาษณ์การตรวจประเมินเอกสารผลงานทางวิชาการ การประเมินบุคคล การทดสอบการปฏิบัติงานการทดสอบสมรรถภาพร่างกาย ค่าทดสอบสมรรถนะทางการบริหารและค่าตอบแทนเจ้าหน้าที่ดำเนินการคัดเลือกการประชุม หมายความว่าการประชุมของคณะกรรมการเพื่อดำเนินการคัดเลือกพนักงานและลูกจ้างข้อ ๕ ให้กรรมการเลขานุการจำนวนไม่เกินหนึ่งคน และผู้ช่วยเลขานุการจำนวนไม่เกินสองคนในคณะกรรมการมีสิทธิได้รับเบี้ยประชุมเป็นรายครั้งเฉพาะครั้งที่มาประชุมครั้งละสองร้อยห้าสิบบาท ส่วนประธานกรรมการให้ได้รับเบี้ยประชุมครั้งละสามร้อยบาทถ้ากรรมการผู้ใดทำ หน้าที่เป็นเลขานุการหรือผู้ช่วยเลขานุการด้วยให้รับเบี้ยประชุมได้เพียงตำแหน่งเดียวกรรมการที่เป็นผู้บริหารหรือเป็นพนักงานสังกัดองค์กรปกครองส่วนท้องถิ่นที่ดำเนินการคัดเลือกพนักงานและลูกจ้างนั้นให้ได้รับเฉพาะค่าสมนาคุณ[๕]กรรมการซึ่งแต่งตั้งโดยตำแหน่งจากหน่วยงานอื่นไม่สามารถเข้าร่วมประชุมได้ แต่ได้มอบหมายให้ผู้อื่นเข้าร่วมประชุมแทนโดยทำเป็นหนังสือหรือมีหลักฐานการมอบหมายให้ถือว่า ผู้ได้รับมอบหมายปฏิบัติหน้าที่ในฐานะกรรมการแทนผู้ดำรงตำแหน่งนั้นและให้นับเป็นองค์ประชุม ตลอดจนมีสิทธิได้รับเบี้ยประชุมในอัตราเดียวกับกรรมการถ้าในวันหนึ่งมีการประชุมคณะกรรมการคณะเดียวกันหลายครั้งให้บุคคลตามวรรคหนึ่งได้รับเบี้ยประชุมสำหรับการประชุมคณะนั้นเพียงครั้งเดียวข้อ ๖ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมและมีสิทธิเบิกเบี้ยประชุมตามระเบียบนี้กรณีที่ประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่งทำหน้าที่เป็นประธานในที่ประชุมโดยให้ผู้ซึ่งทำหน้าที่ประธานในที่ประชุมได้รับเบี้ยประชุมในอัตราเดียวกับประธานกรรมการข้อ ๗ ให้กรรมการซึ่งทำหน้าที่ออกข้อสอบหรือตรวจกระดาษคำตอบ ได้รับค่าสมนาคุณ ดังนี้(๑) กรรมการซึ่งทำหน้าที่ออกข้อสอบแบบปรนัยได้รับเงินสมนาคุณเฉพาะข้อสอบที่ได้รับเลือกในอัตราข้อละห้าสิบบาท(๒) กรรมการซึ่งทำหน้าที่ตรวจกระดาษคำตอบข้อสอบแบบปรนัยได้รับค่าสมนาคุณเป็นรายวิชา ในอัตราสี่บาทต่อผู้เข้าสอบหนึ่งคนกรณีตรวจกระดาษคำตอบด้วยเครื่องคอมพิวเตอร์ให้ใช้บริการของส่วนราชการหรือหน่วยงานอื่นของรัฐโดยเบิกได้เท่าที่จ่ายจริง(๓) กรรมการซึ่งทำหน้าที่ออกข้อสอบแบบอัตนัยต้องตรวจกระดาษคำตอบด้วยตนเองให้ได้รับค่าสมนาคุณในอัตราข้อละห้าสิบบาทต่อผู้เข้าสอบหนึ่งคนการสอบครั้งใดกรรมการได้รับค่าสมนาคุณไม่ถึงสองร้อยห้าสิบบาทให้ได้รับสองร้อยห้าสิบบาทข้อ ๗/๑[๖]ให้กรรมการที่ทำหน้าที่สอบสัมภาษณ์ตรวจประเมินเอกสารผลงานทางวิชาการ ประเมินบุคคล ทดสอบการปฏิบัติงานทดสอบสมรรถภาพร่างกาย ทดสอบสมรรถนะทางการบริหาร เจ้าหน้าที่ดำเนินการคัดเลือกได้รับค่าสมนาคุณตามอัตราบัญชีค่าสมนาคุณท้ายระเบียบนี้ข้อ ๗/๒[๗]องค์กรปกครองส่วนท้องถิ่นที่ดำเนินการคัดเลือกพนักงานและลูกจ้างซึ่งมีผู้สมัครเป็นจำนวนมากจำเป็นต้องหาสถานที่ เจ้าหน้าที่ให้เพียงพอต่อการดำเนินการและหน่วยงานที่ให้บริการสถานที่ มีการเรียกเก็บค่าใช้สถานที่ ค่าตอบแทนเจ้าหน้าที่ให้องค์กรปกครองส่วนท้องถิ่นเบิกจ่ายค่าใช้สถานที่ ค่าจัดสถานที่ค่าตอบแทนเจ้าหน้าที่ และค่าใช้จ่ายอื่นที่เกี่ยวข้องกับการใช้สถานที่เพื่อดำเนินการคัดเลือกได้ตามอัตราที่หน่วยงานที่ให้บริการเรียกเก็บ ทั้งนี้ ให้พิจารณาสถานที่ของทางราชการเป็นลำดับแรกก่อนหากมีความจำเป็นต้องใช้สถานที่ที่มิใช่ของทางราชการ ให้อยู่ในดุลพินิจของหัวหน้าส่วนราชการที่จะพิจารณาตามความจำเป็นเหมาะสมและประหยัด เพื่อประโยชน์ของทางราชการข้อ ๘ กรรมการที่มิใช่พนักงานส่วนท้องถิ่นขององค์กรปกครองส่วนท้องถิ่นที่ดำเนินการคัดเลือกให้เบิกค่าพาหนะการเดินทางในอัตราเหมาจ่ายไม่เกินห้าร้อยบาทต่อการประชุมหนึ่งครั้งข้อ ๙ การเบิกค่าใช้จ่ายการคัดเลือกตามระเบียบนี้ให้เบิกจ่ายจากเงินงบประมาณขององค์กรปกครองส่วนท้องถิ่นที่ดำเนินการคัดเลือกประกาศณ วันที่ ๙ พฤศจิกายน พ.ศ. ๒๕๕๕จารุพงศ์เรืองสุวรรณรัฐมนตรีว่าการกระทรวงมหาดไทย[เอกสารแนบท้าย]๑.[๘]บัญชีค่าสมนาคุณท้ายระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘(ดูข้อมูลจากภาพกฎหมาย)ระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๙]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/ผู้จัดทำ๑๖ กรกฎาคม๒๕๕๘[๑] ราชกิจจานุเบกษาเล่ม ๑๓๐/ตอนพิเศษ ๒ ง/หน้า ๑/๗ มกราคม ๒๕๕๖[๒] ข้อ ๔ บทนิยามคำว่า เจ้าหน้าที่ดำเนินการคัดเลือก เพิ่มโดยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๓] ข้อ ๔บทนิยามคำว่า ค่าใช้จ่ายในการคัดเลือกพนักงานและลูกจ้างแก้ไขเพิ่มเติมโดยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๔] ข้อ ๔บทนิยามคำว่า ค่าสมนาคุณแก้ไขเพิ่มเติมโดยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๕] ข้อ ๕ วรรคสองแก้ไขเพิ่มเติมโดยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๖] ข้อ ๗/๑ เพิ่มโดยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๗] ข้อ ๗/๒ เพิ่มโดยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๘] บัญชีค่าสมนาคุณท้ายระเบียบฯ เพิ่มโดยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘[๙] ราชกิจจานุเบกษาเล่ม ๑๓๒/ตอนพิเศษ ๑๕๗ ง/หน้า ๑/๗ กรกฎาคม ๒๕๕๘